### Beslutninger

Sagens behandling blev udsat i byrådets møde den 12. november 2025.

###

.

### Resume

Indstillingen anbefaler en ændring af tilgangen til og omfanget af det kommunale tilsyn med de folkeoplysende foreninger. I stedet for den nuværende temabaserede tilgang foreslås en risiko- og dialogbaseret tilgang. Dette indebærer, at omfanget af udtagne foreninger reduceres fra 25-35 foreninger til minimum 20 foreninger. Samtidigt vil ændringen af tilsynet lette foreningernes arbejdsbyrde i forbindelse med de årlige tilsyn.

Af Folkeoplysningsloven følger, at kommunerne skal føre tilsyn med de folkeoplysende foreninger, der modtager tilskud eller anvises lokaler efter denne lov.

Anbefalingen om en ændring af tilsynet sker med baggrund i resultaterne og erfaringerne fra de seneste fem års tilsyn, hvor der gradvist er fundet færre fejl og mangler, og på baggrund af Kultur og Borgerservices tætte kendskab til de folkeoplysende foreninger og deres aktiviteter.

### Beslutningspunkter

Det indstilles:

At 1) tilsynet for de folkeoplysende foreninger fremover foretages med en risiko- og dialogbaseret tilgang, hvor omfanget af tilsynet og antallet af foreninger reduceres til minimum 20 foreninger.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 04-11-2025

Nora Christoffersen: 12

Fremsendes til [adresse] med bemærkning, at Magistraten i mødet den 4. november 2025 anbefaler, at byrådet tiltræder Magistratsafdelingen for Kultur og Borgerservices indstilling af 21. oktober 2025.

Gert Andersen var forhindret i at deltage i sagens behandling.